Το σπίτι είναι εξαιρετικό! Είναι πλήρως ανακαινισμένο εσωτερικά και εξωτερικά, ενώ παράλληλα η διακόσμηση του και η αρχιτεκτονική του έχουν επιλεγεί έτσι ώστε να διατηρούν την αυθεντικότητα του παραδοσιακού οικισμού που το περιβάλλει. Σημειώστε ότι το Αβδού θα σας μαγέψει! Το σπίτι είναι πλήρως εξοπλισμένο με ολοκαίνουργιες οικοσκευές κουζίνα, ψυγείο, καφετιέρα, τηλεοράσεις κλπ ενώ διαθέτει από κλιματιστικό και ζεστό νερό μέχρι και σόμπα για το χειμώνα και wi-fi! Έχει σοφίτα με θέα για τους ρομαντικούς και βρίσκεται σε ένα ιδανικό σημείο. Είναι το πιο ήσυχο του χωριού, πολύ κοντά στο θεωρητικό κέντρο του και παράλληλα πολύ κοντά στον κεντρικό δρόμο εξασφαλίζοντας απεριόριστο παρκάρισμα. Στην πολύβουη Χερσόνησο όπως και σε "καλή θάλασσα" φτάνεις χαλαρά πολύ γρήγορα. Το σπίτι ήταν πολύ καθαρό και πραγματικά έλαμπε! Η φιλόξενη οικοδέσποινά του είχε φροντίσει να μας περιμένουν τσικουδιές, ένα μεγάλο μπουκάλι κρασί και δύο μεγάλα μπολ με φρέσκα φρούτα σύκα, αχλάδια και ροδάκινα, κεράσματα πεντανόστιμα γλυκά κουταλιού και αναψυκτικά στο ψυγείο. Όλα ήταν τέλεια! Περάσαμε φανταστικά. Σίγουρα θα σας ξαναεπισκεφτούμε!